**ŠIAULIŲ MIESTO SAVIVALDYBĖS SOCIALINIŲ PASLAUGŲ CENTRAS**

**Kodas 145746984 ,Tilžės g. 63b ,Šiauliai**

Prie biudžeto išlaidų sąmatų

vykdymo ataskaitų už 2019 m. IV ketvirtį

**A I Š K I N A M A S I S R A Š T A S**

Socialinių paslaugų centras vykdo programas pagal patvirtintas sąmatas ir finansavimo šaltinius iš savivaldybės ir valstybės biudžeto lėšų.

***Forma Nr.2*** ( 30 priemonė –pajamų už paslaugas praėjusių metų likutis ) Praėjusių metų įstaigos pajamų už socialines paslaugas likutis buvo 6300,0 Eur. Visa pajamų likučio suma 2019 m. sąmatoje įkelta į I ketvirtį pagal du išlaidų ekonominės klasifikacijos straipsnius : materialiojo turto paprastojo remonto prekių ir paslaugų įsigijimo išlaidas (2.2.1.1.1.15) - 3300,0 Eur , ir informacinių technologijų prekių ir paslaugų įsigijimo išlaidas (2.2.1.1.1.21) - 3000,0 Eur. Lėšos panaudotos tiksliai pagal straipsnius.

***Forma Nr. 2*** (32 priemonė- pajamos už paslaugas ) 2019 metų pradžioje patvirtinta sąmata 68000,0 Eur.

2019 metų gegužės 10 dieną raštu Nr. S-711 įstaiga pateikė prašymą padidinti pajamų planą 16000,0 eurų pagal du išlaidų ekonominės klasifikacijos straipsnius : Komunalinių paslaugų įsigijimo išlaidos (2.2.1.1.1.20 -6000,00 Eur. ) ir kitų prekių ir paslaugų įsigijimo išlaidos (2.2.1.1.1.30 -10000,00 Eur ) . Šiaulių miesto tarybos 2019 m. birželio 6 d. sprendimu Nr. T-231 pajamų planas padidintas iki 84000,0 Eurų. 2019 metų rugpjūčio 1 dieną raštu Nr. S-1172 įstaiga pateikė prašymą padidinti pajamų planą 16000,0 eurų pagal penkis išlaidų ekonominės klasifikacijos straipsnius : (2 2 1 1 1 05 -500,00Eur ) Ryšių įrangos ir ryšių paslaugų įsigijimo išlaidos ,(2 2 1 1 1 15 -5000,00 Eur ) Materialiojo turto paprastojo remonto prekių ir paslaugų įsigijimo išlaidos,(2 2 1 1 1 20 -5000,00 Eur.) Komunalinių paslaugų įsigijimo išlaidos ,(2 2 1 1 1 21-1500,00Eur. ) informacinių technologijų prekių ir paslaugų įsigijimo išlaidos , (2 2 1 1 1 30 -4000,00 Eur. ) Kitų prekių ir paslaugų įsigijimo išlaidos . 2019 metų rugsėjo 11 d. Šiaulių miesto savivaldybės tarybos Nr.T-326 sprendimu pajamų planas buvo padidintas ir siekė 100 000,0 Eurų 2019 metų lapkričio 8 d. raštu Nr. S-1746 įstaiga pateikė prašymą prieš ataskaitinių metų pabaigą , (kadangi tai jau buvo paskutinis 2019 metų Šiaulių miesto tarybos posėdis ) padidinti įstaigos pajamų planą penkiais tūkstančiais eurų ir tuo pačiu atlikti kai kurių išlaidų ekonominės klasifikacijos eilučių perskirstymą , kuris yra atliekamas tik Šiaulių miesto tarybos sprendimu. Tačiau įstaigos prašymas buvo įvykdytas tik dalinai , t.y. buvo padidintas pajamų planas iki 105000,00 Eur. , o išlaidų klasifikacijos eilutės nebuvo pakeistos. Kodėl taip įvyko įstaiga negavo paaiškinimo .

Vykdant šią priemonę per 2019 metus gauta ir panaudota 105000,00 Eurų . Pagal kiekvieną išlaidų ekonominės klasifikacijos straipsnį gauti ir panaudoti asignavimai neviršija leistinų patvirtintų išlaidų ekonominės klasifikacijos sąmatos straipsnių per ataskaitinį laikotarpį už kurį teikiamos ataskaitos . 2019 metų galutinis patvirtintas asignavimų planas -105000,00 Eur. Į savivaldybės biudžetą per 2019 metus pervesta 111200,00 Eur. Per 2019 metų ataskaitinį laikotarpį gauta 112688,47 Eur. pajamų už teikiamas socialines paslaugas.

***Forma Nr. 2*** pagal finansavimo šaltinį 142 lėšos (valstybės biudžeto lėšos) valstybės deleguotoms funkcijoms vykdyti-tai yra atvejo vadybininkai ir socialiniai darbuotojai , dirbantys su šeimomis . 2019 metų patvirtintas asignavimų planas - 310000 ,00 Eur. Per ataskaitinį laikotarpį gauta ir panaudota 310000,00 Eur. Darbo užmokesčiui , socialiniam draudimui ir darbdavių socialinei paramai gauta ir panaudota 303200,00 Eurų. Pagal išlaidų klasifikacijos eilutę (2 2 1 1 1 16 ) – darbuotojų kvalifikacijos kėlimui gauta ir panaudota 6800,00 Eur..

***Forma Nr.2*** pagal finansavimo šaltinį 151 – savivaldybės biudžeto lėšos . 2019 metų pradžioje patvirtinta sąmata įstaigos išlaikymui -982100,0 Eurų. Per 2019 metus gauta ir panaudota 982100,00 Eur. Darbo užmokesčiui , socialiniam draudimui ir darbdavių socialinei paramai gauta ir panaudota 866700,00 Eurų. Prekių ir paslaugų įsigijimo išlaidoms (2 2 ) gauta ir panaudota 74300,00 Eur. Socialinei paramai natūra ( 2 7 2 1 1 2) gauta ir panaudota 41100,00 Eur. Pagal atskirus išlaidų ekonominės klasifikacijos straipsnius gauti ir panaudoti asignavimai neviršija patvirtintų ataskaitinio laikotarpio sumų.

2018 metų pabaigoje socialinių paslaugų centro kreditorinis įsiskolinimas sudarė 8268,85 Eur. 2019 metų pabaigoje įsiskolinimas – 6218,44 Eur. Tai yra 33% mažesnis kreditorinis įsiskolinimas negu 2018 metų pabaigoje. Didžiausią dalį įsiskolinimo sumos sudaro skola už komunalines paslaugas -4938,05 Eurų.

***Forma Nr. 4*** -Mokėtinų ir gautinų sumų ataskaita . Priede Nr. 1 ( kreditorių sąrašas) pateikta informacija apie įsiskolinimus pagal išlaidų ekonominės klasifikacijos straipsnius , paslaugų tiekėjus, lėšų šaltinius ir skolų terminus . Buhalterinėje pažymoje Nr.1 pateikta informacija apie debitorinį įsiskolinimą 2019 metų pabaigoje .

***Forma Nr. 1*** pateikta informacija apie įstaigos pajamų įmokas į biudžetą, skirtas programai Nr. 32 ir 30 (praėjusių metų pajamų likutis ) finansuoti ,gautus , panaudotus ir negautus asignavimus taip pat pateikta informacija apie gautas pajamas už suteiktas socialines paslaugas per 2019 metus .

Socialinių paslaugų centras , kaip paramos gavėjas pagal LR paramos ir labdaros įstatymą per 2019 metus gavo 329,86 Eur. ir gruodžio 31 dieną atskiroje banko sąskaitoje turi 725,61 Eur. 2 % paramos lėšų.

Direktorė Vida Šalnienė

Vyriausioji buhalterė Dalia Lapinskienė